PASKAIDROJUMA RAKSTS

# Vispārīgs apraksts

Pamatskolas ēkas fasādes vienkāršotas renovācijas dokumentācija izstrādāta pēc ēkas apsaimniekotāja Madonas novada pasūtījuma. Tehniskājā dokumentācijā ietvertie darbi atbilst Vispārīgajos būvnoteikumos definētajam fasādes vienkāršotas renovācijas statusam – jumta siltināšana un jumta seguma nomaiņa. Tās ietvaros aizpildīta ēkas fasādes vienkāršotas renovācijas apliecinājuma karte, tās dokumentācija balstīta uz SIA „Comment” veiktajiem objekta energoaudita pārskata rezultātiem.

Projektējamā pamatskolas ēkas fasādes vienkāršotā renovācija tiek veikta saskaņā ar piemērojamo normatīvo aktu prasībām, tās risinājumi neskar ēkas nosošās konstrukcijas un neietekmē tās noturību, kā arī ar visas ēkas ekspluatāciju saistītās inženierkomunikācijas.

Būvdarbi sākami ar būvlaukuma sagatavošanas darbiem- sākot ar demontējamām konstrukcijām un beidzot ar saglabājamo koku aizsardzības pasākumiem. Demontējamie materiāli aizvedami uz izgāztuvi saskaņā ar „Atkritumu apsaimniekošanas likumu” .

# Arhitektūras risinājumi (AR)

Pamatskolas ēka ir vairāku korpusu apjoms ar dažādiem ēku augstumiem, nesošu dzelzsbetona karkasu, piekārtiem fasādes paneļiem. Ēkai ir plakanā, savietotā jumta konstrukcija ar slīpumu līdz 10%. Pašnesošās ārsienas – sienu paneļi keramzītbetona 300mm biezumā. Korpusu gala sienassilikātķieģeļu mūris 51 cm biezumā. Esošais jumta segums – uzkausējamais ruļļveida mīkstais jumta segums.

Skolas ēkas renovācijas darbi paredz – ēkas jumta seguma nomaiņu to siltinot ar akmens vates siltinājumu 150mm biezumā. Paaugstināt, kur nepieciešams parapetus. Esošo ventilācijas skursteņu spiču pārmūrēšanu, esošās skārda apdares nomaiņu vietās, kur to skar jumta siltināšanas un seguma nomaiņas darbi. Kā arī esošo izvadu pagarināšanu un apdari.

Pieslēgumu vietās pie esošās fasādes atjaunojams fasādes krāsojums, tonis piemērojams esošajam paredzamā krāsas bāze A.

Esošās ugunsdzēsēju kāpnes starp dažādiem jumta augstumiem (vietās, kur tas pārsniedz 1m), demontēte, pārkrāsot un montēte atpakaļ.

Ēkā evakuācijas izejas paredzētas tā, lai būves lietotājiem būtu iespējams pašiem evakuēties vai ļaut sevi evakuēt. Durvis projektētas tā, lai nodrošinātu cilvēku evakuāciju ārā. Ārdurvīm evakuācijas ceļos jābūt viegli atveramām, durvju atvēršanas pretestības spēks nav lielāks 65N. Evakuācijas ceļa brīvais augstums ir 2100mm, un šajā augstumā nav pieļaujami nekādi šķēršļi.

Pēc būvdarbu pilnīgas pabeigšanas teritorija jāsakārto un jāapzaļumo.

Būvniecības laikā jāievēro visas esošo virszemes un apakšzemes komunikāciju aizsardzības prasības. Šķērsojot inženierkomunikācijas, jāpieaicina attiecīgo komunikāciju īpašnieka pārstāvis.

Būvprojekta vadītāja: I.Ketlere